Upute za interpretaciju djela za cjelovito čitanje u rujnu

Ivana Brlić Mažuranić: *Priče iz davnine*

U rujnu za lektiru trebaš pročitati jednu priču Ivane Brlić Mažuranić čiji si naslov dobio/dobila.

Svoju interpretaciju pišeš u word dokumentu i šalješ na e-adresu hafnerhrvatski@gmail.com

Pri pisanju interpretacije u word dokumentu pazi na pisanje na hrvatskom standardnom jeziku! Svoje odgovore moraš obrazložiti. (Odgovor ne može biti: Ne, ne znam, da, sviđa mi se, ne sviđa mi se i sl., a da nakon toga ne napišeš svoje obrazloženje.)

Za priču koju si dobio/dobila odgovori na sljedeća pitanja.

Napiši ime autorice i naslov cijeloga djela – „Priče iz davnine“, a ispod napiši naslov priče koju si čitao / čitala.

Prepiši pitanja, a zatim odgovori na njih:

1. Tko je u hrvatskoj književnosti bila Ivana Brlić Mažuranić? Zašto je važna? Što je napisala?
2. Što misliš o naslovu „Priče iz davnine“? Odgovara li taj naziv pričama u zbirci?
3. Nalikuje li priča koju si čitao bajci ili ne? Zašto?
4. Koje je vrijeme radnje u tvojoj priči?
5. Koja su mjesta radnje u tvojoj priči?
6. Koji likovi sudjeluju u tvojoj priči?
7. Razvrstaj likove u tvojoj priči na stvarne i nestvarne.
8. Odaberi jedan nestvarni lik i navedi koje moći ima taj lik? Potraži na mreži tko je u slavenskoj mitologiji bio/bila taj lik. Napiši u bilježnicu iz lektire što si saznao/saznala o tom liku.
9. Tko ti se od likova sviđa i zašto? (Ne postoji odgovor: Nitko mi se ne sviđa. ili Svi mi se sviđaju.)

Navedi osobine tog lika. Nacrtaj kako zamišljaš taj lik.

1. Napiši intervju s likom koji ti se sviđa. Postavi liku pet pitanja i napiši njegove/njezine odgovore na tvoja pitanja.
2. Nacrtaj svoju naslovnicu za priču koju si čitao/čitala. Naslovnica treba sadržavati ime spisateljice, naslov tvoje priče i sliku. Cijela naslovnica treba biti u boji i treba biti nacrtana preko cijele stranice u bilježnici. Crtaj bojicama ili flomasterima, NE olovkom.
3. Izdvoji pet riječi iz teksta koje nisi razumio/razumjela i pronađi im suvremenu zamjenu.
4. Bi li ti nekome iz budućnosti preporučio ovo djelo za čitanje i zašto?